Flytning af forum - Dansk Orkideforum
Flytning af forum
Indlæg af angatyr » 11/3/2013 kl. 01:01
Jeg har brugt weekenden med at lave forsøg med flytning af forummet til min server. Den backup, jeg har mulighed for at tage fra forummet, er ikke konsistent. Der mangler fx. 11 tabeller i databasen. Der er også tegnsætsproblemer.
Den vigtigste ting, der bliver ramt er de uploadede billeder. Jeg har en backup fra d. 20. februar, som Mads har lavet manuelt - og den indeholder alle data incl. billeder. Jeg kan ikke garantere at billeder uploadet efter denne dato kommer med i flytningen. Det kræver, at Mads laver en ny backup - og han er ekstremt svær at få fat på.
Jeg vil anbefale, at I undlader at uploade billeder indtil forummet er blevet flyttet.
Jeg vil prøve at få fat i Mads. Hvis tingene skal hænge sammen, kræver det, at han tager forummet ned inden han laver backuppen. det vil så være nede indtil jeg har fået flyttet det. Da der er rigtig meget arbejde forbundet med det og jeg også har et andet liv, kan der gå mange dage, før forummet er oppe igen.
Jeg skal gøre mit bedste og håber på jeres forståelse.